jkorsvik/nowiki_second_scrape_merged huggingface dataset:
Kateřina Smutná

Kateřina Smutná (født 13. juni 1983 i Jablonec nad Nisou) er en tsjekkisk-østerriksk tidligere langrennsløper.


== Karriere ==
Smutná ble født i Tsjekkia og gikk for Tsjekkia inntil 2006, men skiftet statsborgerskap til Østerrike. Hun satset på langløp og var tilknyttet Silvini Madshus team. Hun hadde sin styrke i klassisk, men vant også gull på 15 km fristil i et nasjonalt mesterskap.
Smutná gjorde sin internasjonale debut i 2001 med 41.-plass på 5 km klassisk i junior-VM. Det var hennes beste resultat i debutsesongen, men den kommende sesongen viste seg å bli bedre. Etter å ha vunnet tre FIS-renn på rad i februar og mars, deltok hun i verdenscupen senere samme år. Der lyktes hun imidlertid ikke i å ta noen verdenscuppoeng, så hun fortsatte å satse på FIS-renn.
Senere deltok hun i flere verdenscuprenn, og hennes beste resultater er to sjuendeplasser i sprint. I distanserenn har hun en 13.-plass fra 10 km klassisk i Kuusamo i sesongen 2008/09 som beste resultat. Da regner man ikke med tiendeplassen på 10 km klassisk fra Tour de Ski 2008/09 eller 12.-plassen på 10 km klassisk, fellesstart fra Tour de Ski 2007/08.
Smutná har to gull fra det nasjonale mesterskapet i Østerrike, gull på 15 km fristil, fellesstart i 2007 og 5 km klassisk i 2008. Hun deltok ikke under Vinter-OL i 2006, så hennes beste resultat i et internasjonalt mesterskap er en 11.-plass på sprinten i VM i 2007.
Hun vant Marcialonga, Ski Classics sammenlagt i 2015, og Vasaloppet 2016.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Kateřina Smutná – Olympics.com 
(en) Kateřina Smutná – Olympic.org 
(en) Kateřina Smutná – Olympedia 
(en) Kateřina Smutná – Sports-Reference (OL-resultater – arkivert) 
(en) Kateřina Smutná – FIS (langrenn) 
Intervju med Smutná i 2004 (engelsk)
Konservativen

Konservativen er en historisk trebygning i Halden. Den er oppført i laftet tømmer, første etasje etter en bybrann i 1759. Omkring 1770 ble andre etasje påbygd, og der ligger Rosenlundsalen,  som er ansett for å være Norges eldste teatersal. Bygningen har navn etter Den konservative Arbeiderforening. 


=== Eiere ===
Bygningen var på slutten av 1700-tallet eid av «Harald Haarfagers Klub», en herreklubb som også gikk under navnet Den Civile Klub. I 1818 ble klubben slått sammen med Den Militære Klub (også kjent som «Friderichhalds Klub») til Haldens Klub, og klubbselskapet flyttet ut av bygningen, til Borgergata 5. Deretter kom flere private eiere, bl.a. S. Rosenlund, som gav navn til salen i andre etasje. Den venskabelige Forening kjøper huset i 1852, og i år 1900 ble Den konservative Arbeiderforening eier av huset. I 1961 ble det tatt i bruk som møbellager, og planene var at det skulle rives og erstattes av et nytt forretningsbygg. Dette ble det ikke noe av, og i 1987 kjøpte Halden kommune bygningen og satte i stand eksteriøret og første etasje.


=== Teater i Konservativen ===

Salen i andre etasje kan dokumenters tilbake til 1777, og er dermed eldre enn både Fredrikshalds Teater fra 1838 og Trøndelag teaters gamle scene. Harald Haarfagers Klub hadde teaterutstyr i bygningen, og salen har fortsatt en buet åpning inn til scenedelen. Denne buen må ha fungert som en prosceniumsåpning allerede på 1700-tallet. Det opprinnelige teaterutstyret ble tatt med til den nye Haldens Klub, der det oppførtes et eget teater omkring 1820. Teaterpioneren Johan Peter Strömberg  drev tobakksfabrikk i Konservativens bakgård på 1820-tallet. Den venskabelige Forening kjøper bygningen som «Theater med Tilbehør» i 1852. Konservativen var fra 1991 til 2004 tilholdssted for kontorene til Østfold Teaterverksted, senere Østfold Teater.  


== Referanser ==


== Kilder ==
Jon Brænne, NIKU: Rapport. Kunst og inventar nr 67/2006. Konservativen i Halden
Vidar Parmer: Teater på Fredrikshald,  Halden 1965
Fortidsvern 3/2008 (Svein Norheim: «Fra Konservativen til Fredrikshalds Teater»)
Halden Arbeiderblad 19. mai 2017 (Jens Bakke: «Konservativen»)


== Eksterne lenker ==
Bilder fra Konservativen
Omtale/status for det gamle bygget
Utfyllende opplysninger fra scenekunst.no
NRK Østfold (omtale Publisert 05.04.2008)
Historie Arkivert 7. januar 2014 hos Wayback Machine.
The Brian Jonestown Massacre

The Brian Jonestown Massacre er et amerikansk band dannet i San Francisco i 1990. Anton Newcombe (gitarist/vokalist) var etter 1999 det eneste opprinnelige medlemmet. Bandet ble mest kjent etter den prisbelønte dokumentaren DIG! (2004) som handlet om Brian Jonestown Massacre og Dandy Warhols. Anton Newcombe skriver de fleste av sangene, men de har også sanger Matt Hollywood har skrevet. De nåværende medlemmene er:Anton Newcombe,
Frankie "Teardrop" Emerson,
Ricky Maymi,
Daniel Allaire,
Joel Gion,
Rob Campanella og Matt Hollywood.


== De viktigste medlemmene ==
Anton Newcombe vokal (1990–)
Matt Hollywood gitar\bass (1990-1999, 2009-)
Joel Gion tamburin (1994–)
Jeff Davis gitar (1992-1999, 2001-2002)
Dean Taylor gitar (1994–1999)
Ricky Maimy trommer\gitar (1990-1993, 2003-)


== Album ==
Methodrone (1995)
Their Satanic Majesties' Second Request (1996)
Take It From The Man! (1996)
Thank God For Mental Illness (1996)
Give It Back! (1997)
Strung Out in Heaven (1998)
Bravery, Repetition and Noise (2001)
And This Is Our Music (2003)
My Bloody Underground (2008)
Who Killed Sgt. Pepper (2010)


== Eksterne lenker ==
(en) Offisielt nettsted 
(en) The Brian Jonestown Massacre – kategori av bilder, video eller lyd på Commons 
(en) The Brian Jonestown Massacre på Internet Movie Database 
(en) The Brian Jonestown Massacre på Discogs 
(en) The Brian Jonestown Massacre på MusicBrainz 
(en) The Brian Jonestown Massacre på Songkick 
(en) The Brian Jonestown Massacre på Last.fm 
(en) The Brian Jonestown Massacre på AllMusic 
The Brian Jonestown Massacre på Twitter 
The Brian Jonestown Massacre på Facebook
Bianyifang

Bianyifang (kinesisk: 便宜坊) er Beijings eldste restaurant spesialisert på Pekingand. Den går tilbake til  1416, og en disputt blant eierne i 1855 resulterte i den grenen som har overlevd til i dag.
Den er sammen med Quanjude en av Kinas mest kjente restauranter for Pekingand.


== Referanser ==
Jollibee

Jollibee Foods Corporation, alment kjent som Jollibee, er en filippinsk restaurantkjede for fastfood av amerikansk type, men med filippinsk tilsnitt. Den oppstod og har hovedutbredelse på Filippinene. Den serverer burgere, spaghetti, kylling og noen typisk filippinske retter. Kjeden har bred dekning på Filippinene, men er også representert med restauranter i USA, Saudi-Arabia, Folkerepublikken Kina, Hongkong, Vietnam, Malaysia, Indonesia, Dubai og Brunei. Jollibee er også navnet på kjedens maskot, en stor bie i blazer, skjorte og kokkehatt.
Per desember 2007 var Jollibee blitt en av verdens største fast food-kjeder med 1.655 restauranter verden over. I mars 2008 hadde JFC 1.466 restauranter bare på Filippinene: Jollibee (627), Chowking (377), Greenwich Pizza (236), Red Ribbon Bakeshop (194), Délifrance (28) og Manong Pepe's (4). 
Per utgangen av september 2008 hadde JFC 1.490 lokale og 228 utenlandske restauranter i sin portefølje.
Jollibees historie går tilbake til stifteren Tony Tan Caktiongs første Jollibee-restaurant i Cubao i Quezon City, som ble åpnet i 1975.


== Mat ==

		
		
		
		


== Referanser ==


== Eksterne lenker ==
Offisielt nettsted 
(en) Jollibee – kategori av bilder, video eller lyd på Commons
Den venetianske skole

Den venetianske skole var en framtidsrettet musikkbevegelse drevet av en krets renessansekomponister som var aktive i Venezia i perioden ca. 1550 til 1610.
Sammen med et utvikling som startet i Firenze (monodi og opera) definerer de musikalske nyskapningene til komponistene i den venetianske skolen slutten på renessansens musikk og begynnelsen på barokken.
Flamlenderen Adrian Willaert som arbeidet som maestro di cappella i Markuskirken regnes som grunnlegger av skolen. Andre betydelige komponister var Cipriano de Rore, Claudio Merulo, Andrea Gabrieli, Giovanni Gabrieli og Claudio Monteverdi.
Stilistisk kjennetegnes den venetianske skole av kromatikk og en målsetting om å oppnå sterke kontraster i såvel dynamikk som i klangfarge. Bevegelsen var viktig for utviklingen av polyfon korteknikk med blant annet ekkoeffekter og en mektig klang. Skolen utviklet også 5-stemmige madrigaler a cappella med avansert kromatikk som ledet an i utviklingen vekk fra modale musikkformer. 
Den venetianske skole bidro til å frigjøre instrumentalmusikken, og Andrea Gabrieli og Claudio Merulo introduserte instrumentale musikkformer som toccata, ricercar, canzona og sonata.
Ved århundreskiftet 1500/1600 hadde de såkalte tyskvenetianerne Jacobus Gallus (også Jacob Handl eller Jacob Handl-Gallus), Michael Praetorius og Hans Leo Hassler stor innflytelse.


== Se også ==
Den romerske skolen
Den florentinske musikkreform
Den napolitanske skole
Den fransk-flamske skolen
Musica reservata


== Litteratur ==
Gustave Reese: Music in the Renaissance.  New York, W.W. Norton & Co., 1954.  ISBN 0-393-09530-4
Manfred Bukofzer: Music in the Baroque Era.  New York, W.W. Norton & Co., 1947.  ISBN 0-393-09745-5
Eleanor Selfridge-Field: Venetian Instrumental Music, from Gabrieli to Vivaldi.  New York, Dover Publications, 1994.  ISBN 0-486-28151-5
Blanche Gangwere: Music History During the Renaissance Period, 1520–1550.  Westport, Connecticut, Praeger Publishers.  2004
Wong Kei

Wong Kei er en kjent restaurant i Chinatown i London. Den har plass til rundt 500 gjester og er dermed en av de største kinarestauranter i Storbritannia. Den ble av en avis kalt «the rudets restaurant in London».


== Referanser ==
Philadelphia Mint

Philadelphia Mint er hovedkvarteret til det amerikanske myntverket United States Mint. Det ligger i Philadelphia i Pennsylvania. Philadelphia Mint ble opprettet som følge av Coinage Act i 1792.
Siden opprettelsen har man kontinuerlig produsert amerikanske mynter selv om lokaliteten og bygningene har vært byttet ut fire ganger underveis. For tiden produserer myntverket ca. 500 millioner amerikanske mynter i året, det er ca. 70% av de amerikanske myntene. I tillegg produseres ca. 90 millioner ikke-amerikanske mynter.
Carson City Mint

Carson City Mint var en avdeling av det amerikanske myntverket United States Mint.
Den var lokalisert i Carson City i Nevada.
Ved avdelingen ble det produsert mynter fra 1870 til 1893, hovedsklig større sølvmynter som morgan dollar.
Asiamesterskapet i fotball for kvinner 1975

Asiamesterskapet i fotball for kvinner 1975 ble arrangert i Hongkong. Det var første arrangementet av Asiamesterskapet i fotball for kvinner. New Zealand slo Thailand i finalen og ble de første asiatiske mestre.


== Gruppespill ==
De seks landene som deltok: Australia, Hongkong, Malaysia, New Zealand, Singapore og Thailand ble fordelt i to grupper. Vinner og nummer to gikk videre til semifinalen.


=== Gruppe A ===


=== Gruppe B ===


== Finalespill ==


=== Semifinale ===


=== Bronsefinale ===


=== Finale ===
Riksrøys

Riksrøys er et grensemerke mellom Norge og nabolandene. Navnet kommer av byggemåten som er tørrmur, og således framstår som en slags røys. På toppen er plassert en hjertestein. På denne steinen er det inngravert monogram til de regjerende monarkene da riksrøysa ble bygd. Det er også angitt byggeår og nummer. Ved den første merkingen av grensa i perioden 1752–1756 ble det bygget omkring 300 riksrøyser, med tilhørende nummer. Senere er det bygget flere, og det er nå over 800 av dem. Mange har derfor nummer med tilføyelse av en bokstav, f.eks. Riksrøys 240A.


== Referanser ==
The Fat Duck

The Fat Duck er en restaurant i Bray i Berkshire i England som blir drevet av kokken Heston Blumenthal.


== Eksperimentell kokekunst ==
Restauranten er kjent for sin meny av uvanlige retter, som ofte er et resultat av eksperimentering med fysiske og kjemiske prosesser som med en fellesbetegnelse kalles molekylær gastronomi. Det har gitt blant annet eksentriske retter som «sneglegrøt», «laks i lakrisgelé» og «egg og bacon-iskrem».Utover å benytte kjemi og fysikk i kokekunsten har The Fat Duck og Blumenthal anvendt psykologi for å eksperimentere med gjestenes forventninger. Eksempelvis har en av forrettene i restaurantens smaksmeny vært «gelé av appelsin og rødbete», der gjesten får servert én rød gelé laget av blodappelsiner, og én orange gelé lage av orange rødbeter.


== Michelin-stjerner ==
Restauranten var én av kun tre restauranter i Storbritannia og Irland som fikk tre stjerner i Michelinguidens rangering i 2004. I 2005 ble The Fat Duck utropt til verdens beste restaurant i det britiske matmagasinet Restaurant, etter å ha ligget i toppen i året før. I Bray ligger for øvrig også Michel Roux' Waterside Inn, som er rangert som nummer seks i Storbritannia og nummer nitten i verden.
Etterhvert har Heston Blumenthal oppnådd (per 2023) hele seks Michelin-stjerner i årenes løp.Per februar 2023 har The Fat Duck tre stjerner i Michelin-guiden. Blumenthals London-restaurant Dinner har to stjerner per februar 2023.


== Midlertidig stenging i 2009 ==
Den 27. februar 2009 stengte Blumenthal sin restaurant på ubestemt tid etter at et antall gjester rapporterte å ha følt seg uvel ved ulike tider. Ved den 3. mars 2009 var det fortsatt uklart om kilden til utbruddet og om hva som var problemet, men det ble utelukket at det dreide seg om sabotasje. Den 6. mars ble det rapportert at 400 mennesker hadde blitt syke etter å ha spist på restauranten. Restauranten åpnet igjen 12. mars 2009. Grunnen til matforgiftningen ble funnet å være norovirus på grunn av forurensede østers, samt dårlig hygiene.


== Bilder ==

		
		
		
		
		
		
		
		
		
		
		


== Referanser ==


== Eksterne lenker ==
Offisielt nettsted 
(en) The Fat Duck – kategori av bilder, video eller lyd på Commons 
Liste over bøker om molekylær gastronomi
Den napolitanske skole

Den napolitanske skole betegner i musikkens historie en gruppe komponister som var virksomme i Napoli  i omtrent 100 år fra rundt 1650. Musikken de skapte fikk stor betydning for operaens utvikling.
Francesco Provenzale regnes som grunnlegger, og Alessandro Scarlatti som den viktigste representanten. Paul Henry Lang skriver i sin Music in Western Civilization (1997)  at den moderne opera begynner med Scarlatti.De tidligste operaene var opere serie med sterkt stiliserte helter, konger etc. og en nøye fastlagt musikalsk rekkefølge der resitativer driver handlingen videre og da capo arier kommenterer handlingen, eksempelvis ved å beskrive en sinnstilstand. En tredelt sinfonia fungerer som overtyre. 
Med utgangspunkt i commedia dell'arte-tradisjonen utviklet napolitanerne opera buffa-sjangeren. Til å begynne med var det bare snakk om korte komiske intermezzi i seria-operaene, men etterhvert utviklet buffaene seg til fullstendige operaer.
Rundt 1750 reformerte Niccolò Jommelli sjangeren ved å legge mer vekt på fortellingen og dramaet. Han tok også i bruk kor, balletter og orkesterpassasjer.
Den store operareformatoren Christoph Willibald Gluck, som ellers ikke regnes som tilhørende bevegelsen, var påvirket av den napolitanske skolen. Det samme gjelder  Wolfgang Amadeus Mozart.
Joseph Schlüter skriver i sin A General History of Music (1865) at i den grad musikk taler til følelsene begynner den moderne musikkens historie med den napolitanske skolen.


== Representanter ==


== Referanser ==
Hofbräuhaus am Platzl

Hofbräuhaus am Platzl i München er en av verdens mest kjente ølstuer. 
Bryggeriet Hofbräuhaus ble grunnlagt i 1597 av den bayerske hertug Wilhelm V. Etter at bryggeriet i 1897 ble flyttet til andre lokaler ble huset ombygd til ølstue. Under revolusjonen i Bayern etter første verdenskrig ble den bayerske sovjetrepublikk utrope i Hofbräuhaus 13. april 1919. Senere ble Hofbräuhaus åsted for omdannelsen av Det tyske Arbeiderparti (DAP) til Det nasjonalsosialistiske tyske arbeiderparti (NSDAP) 24. februar 1920, da Adolf Hitler leste opp det nazistiske partiprogrammet, det såkalte 25-punktsprogrammet.


== Eksterne lenker ==
Offisielt nettsted 
(en) Hofbräuhaus am Platzl – kategori av bilder, video eller lyd på Commons
Asiamesterskapet i fotball for kvinner 1977

Asiamesterskapet i fotball for kvinner 1977 ble arrangert i Taiwan. Det var det andre arrangementet av Asiamesterskapet i fotball for kvinner (det første ble arrangert to år før). 
Taiwan slo Thailand i finalen og ble de andre asiatiske mestre. Regjerende asiamester New Zealand var ikke med i turneringen.


== Gruppespill ==
De seks landene som deltok: India, Hongkong, Indonesia, Taiwan, Singapore og Thailand ble fordelt i to grupper. Vinner og nummer to gikk videre til semifinalen. Ettersom bare Thailand blant forrige mesterskaps semifinalister deltok også i denne turneringen, var det få holdepunkter i forhold til seeding av lagene.


=== Gruppe A ===


=== Gruppe B ===


== Finalespill ==


=== Semifinale ===


=== Bronsefinale ===


=== Finale ===


== Fotnoter ==


== Eksterne lenker ==
Resultater og tabeller Fra RSSSF.com
Bernkonvensjonen

Bernkonvensjonen kan peke på:

Bernkonvensjonen om vern av litterære og kunstneriske verk av 1886
Bernkonvensjonen (1906)
Konvensjonen om vern av ville europeiske planter og dyr og deres naturlige leveområder
Bern-traktaten av 1874
Xiphactinus

Xiphactinus var en rovfisk som levde i Krittperioden. 


== Eksterne lenker ==
(en) Xiphactinus i Encyclopedia of Life 
(en) Xiphactinus i Global Biodiversity Information Facility 
(en) Xiphactinus hos Fossilworks 
(en) Kategori:Xiphactinus – bilder, video eller lyd på Wikimedia Commons
Ars antiqua

Ars antiqua (lat. gammel kunst), også kalt ars veterum eller ars vetus, betegner europeisk musikk i senmiddelalderen mellom ca. 1170 og 1310 og dekker den polyfone Notre-Dame-skolen og de etterfølgende år med motettens tidlige utvikling. Begrepet brukes vanligvis bare om kirkemusikk og utelukker da trobadorenes og trouvèrenes enstemmige sang. Ars antiqua brukes som motstykke til ars nova (ny kunst) i perioden mellom ca. 1310 og 1375. 
Nesten alle ars antiqua-komponistene er anonyme. Fra Notre Dame skolen kjenner man Léonin (ca. 1135 – 1201) og Pérotin (ca. 1180 – 1220), og i den påfølgende perioden motettekomponisten Petrus de Cruce.  
Musikkteoretisk er ars antiqua-perioden viktig fordi det var nå man blant annet utviklet rytmebegrepet, og begynte å notere rytme ved å gi notene former som tilsvarte notens rytmiske verdi. 

Eksempler på ars antiqua-komponister
Fylkesvei 6006

Fylkesveg 6006 går mellom Ottestad og Frisvollkrysset (Eidsbygda)  i Rauma kommune.
Frem til 2019 hadde veien betegnelsen Fv182.


== Kommuner og knutepunkter ==

 RaumaRødvenvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6006
(no) Statens vegvesen – trafikkmeldinger
Dvergen og isfuglen

Dvergen og isfuglen er debutromanen til forfatteren Roar Sørensen, utgitt i 1986. 
Romanen handler om to unge kunstnere som flytter til et nedlagt småbruk for å male. Hovedpersonens møte med fortiden – det er hans barndomshjem han vender tilbake til – får katastrofale følger for kvinnen, Tordis.

Det som gjør denne boka så besettende er at forfatteren har valgt å skildre den sinnssyke mannen innenfra. Dette gir boka en nerve, en underliggende spenning som er sjelden kost i dagens litteratur.
Fylkesvei 6022

Fylkesveg 6022 går mellom Turhus og Ljørvoll i Molde kommune.
Frem til 2019 hadde veien betegnelsen fylkesvei 196.


== Kommuner og knutepunkter ==

 MoldeLjørvollvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6022
(no) Statens vegvesen – trafikkmeldinger
Oceania Football Confederation

Oceania Football Confederation (OFC) er Oseanias konføderasjon av nasjonale fotballforbund. OFC er tilknyttet FIFA som en av seks overnasjonale fotballkonføderasjoner som hver representerer sin verdensdel. De andre er UEFA (Europa), CAF (Afrika), AFC (Asia), CONCACAF (Nord- og Mellom-Amerika) og CONMEBOL (Sør-Amerika).
OFC er den nest minste av disse organisasjonene, og teller bare 17 medlemmer, derav bare 11 er fullverdige medlemmer.


== Medlemmer ==
Medlemslandene er identiske for menn og kvinner, noe som ellers bare foregår i CONMEBOL:

De assosierte medlemmene er:

 Kiribati
 Mikronesiaføderasjonen
 Niue
 Nord-Marianene
 Palau
 TuvaluTaiwan var medlem fra 1975 til 1989, mens Israel konkurrerte i Oseania mellom 1985 og 1989. Begge landene spilte kvalifisering for VM i Fotball i 1986, mens Israel spilte i 1990. Ettersom Oseaniamesterskapet for menn ikke ble arrangert mellom 1980 og 1996, var ingen av de to landene med i det mesterskapet.
For kvinner hadde ikke Israel et kvinnelandslag i perioden de var assosiert med OFC, og var derfor aldri med i Oseaniamesterskapet. Det hadde imidlertid Taiwan, og de vant begge de to mesterskapene de stilte opp i. De ble dermed det andre laget, etter New Zealand, som vant to forskjellige kontinentalmesterskap. Siden det har også Australia fått til dette, etter at de vant Asiamesterskapet i 2010.
Av selvstendige land er Nauru ikke godkjent for OFC-standarden, og dermed ikke heller for FIFA. Nauru har imidlertid et eget fotballag. Australia var medlem til 2006 da de meldte seg inn i AFC, den asiatiske tilsvarende konføderasjonen. Dette gjør at New Zealand dominerer OFC sportslig.
OFC ble stiftet i 1966, men først gitt full FIFA-status 30 år senere.  OFC ble imidlertid nok akseptert til at medlemslandene fikk kvalifisere seg gjennom egen kvalifisering, og ikke som del av Asia, i kvalifiseringen til VM i 1986. Imidlertid har alltid vinneren av Oceania-gruppen måttet kvalifisere seg ved å slå ut et lag fra en annen konføderasjon, som oftest CONMEBOL eller AFC.


== Dominans ==
Både for menn og kvinner dominerte i lang tid Australia og New Zealand. Ser man bort ifra Taiwans gjesteopptreden, har de to landene vunnet samtlige mesterskap for begge kjønn siden oppstarten, og den av de to som ikke vant, var som oftest tapende finalist, dersom de to ikke møttes i semifinalen. Oppgjørene mot de andre landene har ofte vært preget av sterk dominans fra Australia eller New Zealand.
Med Australia emigrert til AFC, er det New Zealand som dominerer. For menn har «All whites» vist noen svakheter, blant annet et hjemmetap mot Fiji (som ble spilt på Fiji grunnet visumproblemer for Fijis keeper). For kvinner, derimot, dominerer New Zealand «Football ferns» sterkt, og i Oseaniamesterskapet i 2010 var det dårligste resultatet deres en 7-0-seier.


== Mesterskap ==
OFC arrangerer følgende mesterskap:

Oseaniamesterskapet i fotball for menn
Oseaniamesterskapet i fotball for kvinner
O-League for klubblag for menn


== Eksterne lenker ==
(en) Offisielt nettsted 
(en) Oceania Football Confederation – kategori av bilder, video eller lyd på Commons
Bridgepiercing

Bridgepiercing er en nesepiercing, der piercingen går gjennom nesegropen mellom øynene.
En variant av denne piercingen er vertikal bridgepiercing.


== Navn ==
Denne piercingen er også kjent som «Erl-piercing», etter den første representanten av piercingen Erl Van Aken.


== Behandling ==


=== Risiko ===
Risikoen for at piercingen forflytter seg er stor sammenliknet med andre piercinger. Det er fordi dette er en overflatepiercing. Det er også en stor sannsynlighet for å få arr dersom man fjerner smykket. Desto løsere hud man har i dette området, desto mindre blir mulighetene for disse skadene.
Plasseringen av denne piercingen er også noe vanskelig og bør gjøres av en profesjonell piercer.


=== Kontroversi ===
Mange påstår at denne piercingen kan skape øyeproblemer, eller at en infeksjon i en slik piercing kan skade hjernen. Disse utsagnene er ikke bevist og av erfaring har profisjonelle piercere opplevd få tilfeller av problemer med øyet.


== Smykket ==
Piercingsmykket som passer til denne piercingen er en rett barbell, men også en krummet barbell og overflatebarbellen kan brukes. Når piercingen har grodd til er det også mulig å bruke en ballukkingsring, men man bør merke seg at en slik ring er mer skarpere enn en barbell og kan derfor øke muligheten for piercingmigrasjon.


== Eksterne lenker ==
Bridgepiercing hos Encyclopedia BMEzine